Πριν γράψω για το χώρο θα πρέπει να προειδοποιήσω για την συμπεριφορά του οικοδεσπότη. Αρχικά στην προσπάθεια να κατοχυρώσω την κράτηση και κατά τη διάρκεια της ανταλλαγής μηνυμάτων μου έστειλε κωδικοποιημένο το τηλέφωνό του. Την άλλη μέρα σε επικοινωνία που είχα μαζί του επικαλέστηκε ότι έκανε λάθος στη τιμή που αναγράφονταν στο site και μου ζήτησε να το ακυρώσω και να γίνει η συναλλαγή με κατάθεση στην τράπεζα. Φυσικά αρνήθηκα, μου είπε ότι θα το σκεφτόταν και θα προχωρούσε σε ακύρωση, ενημερώνοντάς με την άλλη μέρα. Φυσικά και δεν με ενημέρωσε. Σημείωση: Είχα πληρώσει το σπίτι και τα ακτοπλοϊκά εισιτήρια.
Όταν φτάσαμε στο σπίτι μας παρέπεμψε στο γιο του. Στο σπίτι δεν βρήκαμε ούτε ένα μπουκάλι νερό. Φυσικά και δεν υπήρχε καφές, ζάχαρη ή ότι άλλο για πρωινό. Όταν φύγαμε μας ζήτησε να του πληρώσουμε 50 ευρώ για την αποκόλληση ενός κομματιού στόκου (μεγέθους όσο μισό σπιρτόκουτο) από το κάτω μέρος του τζακιού. Το κομμάτι αποκολλήθηκε με την επαφή ενός μαξιλαριού καναπέ.
Το σπίτι ήταν πολύ βρόμικο. Τα μαξιλάρια στους καναπέδες ήταν βρόμικα. Το διπλό κρεβάτι έτριζε στην παραμικρή κίνηση και το στρώμα βούλιαζε. Η κουκέτα δεν ήταν σταθερή για να κοιμηθούν παιδιά.Στο συρτάρι με τα μαχαιροπίρουνα υπήρχαν ψόφια ζωύφια. Στο παιδικό δωμάτιο υπήρχε μηχανή από βάρκα και μύριζε ο χώρος πετρέλαιο.
Όταν του ζητήσαμε χαρτί υγείας ποτέ δεν έφερε. Δεν θα το συνιστούσα σε κανέναν.